JTS รายได้โต-ตั้งสำรองลด ดันกำไรไตรมาส 3 พุ่งทะลุ 100 ลบ.
JTS รายงานกำไรไตรมาส 3/64 พุ่งกว่า 800% ทะลุ 100 ลบ. จากปีก่อนกำไร 11 ลบ. รับอานิสงส์รายได้โต – ตั้งสำรองลดฮวบ ส่วน 9 เดือนโต 435% แตะ 150 ลบ.
JTS รายงานกำไรไตรมาส 3/64 พุ่งกว่า 800% ทะลุ 100 ลบ. จากปีก่อนกำไร 11 ลบ. รับอานิสงส์รายได้โต – ตั้งสำรองลดฮวบ ส่วน 9 เดือนโต 435% แตะ 150 ลบ.
5 พ.ย. 2564

บริษัท จัสมิน เทคโนโลยี โซลูชั่น จำกัด (มหาชน) หรือ JTS รายงานผลการดำเนินงานงวดไตรมาส 3 และงวด 9 เดือนแรกของปี 2564 มีกำไรสุทธิดังนี้
 
โดยบริษัทฯ และบริษัทย่อยมีรายได้รวมจากการดําเนินงานในไตรมาสที่ 3 ปี 2564 จำนวน 497.62 ล้านบาท เพิ่มขึ้น 45.46 ล้านบาท คิดเป็นร้อยละ 10.05 เมื่อเทียบกับไตรมาสเดียวกันของปีก่อน และเพิ่มขึ้น 59.97 ล้านบาท คิดเป็นร้อยละ 13.70 เมื่อเทียบกับไตรมาสที่ 2 ปี 2564 โดยรายได้รวมดังกล่าว ประกอบด้วย รายได้จากธุรกิจออกแบบ และวางระบบสื่อสารและบริการโทรคมนาคม จำนวน 43.49 ล้านบาท ลดลง 18.33 ล้านบาท คิดเป็นร้อยละ 29.65 เป็นผลมาจากในไตรมาสเดียวกันของปีก่อนมีการขายอุปกรณ์ Server แก่ลูกค้ารายใหญ่มูลค่า 43.97 ล้านบาท
รวมถึงรายได้จากธุรกิจให้บริการโครงข่ายโทรคมนาคม จำนวน 417.09 ล้านบาท เพิ่มขึ้น 44.12 ล้านบาท คิดเป็นร้อยละ 11.83 เป็นผลมาจากรายได้จากการให้บริการวงจรเช่าในประเทศ บริการวงจรเช่าส่วนบุคคลระหว่างประเทศ และรายได้จากการให้บริการอื่น เพิ่มขึ้นจำนวน 43.83 ล้านบาท คิดเป็น ร้อยละ 89.92
นอกจากนี้ ยังมีรายได้จากธุรกิจจัดหาออกแบบและวางระบบคอมพิวเตอร์ จำนวน 11.87 ล้านบาท เพิ่มขึ้น 0.75 ล้านบาท คิดเป็นร้อยละ 6.74, รายได้จากธุรกิจเหมืองขุดบิทคอยน์ จำนวน 2.81824411 เหรียญบิทคอยน์ คิดเป็นจำนวนเงิน 4.22 ล้านบาท เพิ่มขึ้นร้อยละ 100
ขณะที่มีกําไรจากอัตราแลกเปลี่ยน จำนวน 15.37 ล้านบาท เพิ่มขึ้น 9.92 ล้านบาท คิดเป็นร้อยละ 182.02 และรายได้อื่น จำนวน 5.58 ล้านบาท เพิ่มขึ้น 4.78 ล้านบาท คิดเป็นร้อยละ 597.50 โดยรายได้อื่นที่เพิ่มขึ้นมาจากธุรกิจให้บริการโครงข่ายโทรคมนาคม
อย่างไรก็ตาม ผลขาดทุนด้านเครดิตที่คาดว่าจะเกิดขึ้น จำนวน 27.03 ล้านบาท ลดลง 27.48 ล้านบาท คิดเป็นร้อยละ 6,106.67 เมื่อเทียบไตรมาสเดียวกันของปีก่อน เนื่องจากบริษัทย่อยทบทวนและปรับหลักการคํานวณผลขาดทุนด้านเครดิตที่คาดว่าจะเกิดขึ้นให้สอดคล้องกับการดำเนินธุรกิจ ตามมาตรฐานการรายงานทางการเงินฉบับที่ 9 เครื่องมือทางการเงิน ทำให้ค่าเผื่อหนี้สงสัยจะสูญลดลง